OpenLLM-France/wikimedia huggingface dataset:
# The Complete Robot

The Complete Robot (1982) és un recull de 31 dels 37 relats de ciència-ficció sobre robots escrits per Isaac Asimov entre el 1939 i el 1977. La majoria dels relats ja s'havien recollit als llibres Jo, robot i The Rest of the Robots, mentre que quatre no havien estat recopilats i la resta estaven escampats en cinc altres antologies. Comparteixen el tema de la interacció entre els humans, els robots i la moral, i tots junts expliquen la història de la robòtica fictícia d'Asimov. Estan agrupats en categories.

## Contingut

* Introduction (Introducció)
* Some Non-human Robots (Alguns robots no humans)
** "A Boy's Best Friend" (1975)
** "Sally" (1953)
** "Someday" (1956)
* Some Immobile Robots (Alguns robots immòbils)
** "Point of View" (1975)
** "Think!" (1977)
** "True Love" (1977)
* Some Metallic Robots (Alguns robots metàl·lics)
** "Robot AL-76 Goes Astray" (1942)
** "Victory Unintentional" (1942)
** "Stranger in Paradise" (1973–74)
** "Light Verse" (1973)
** "Segregationist" (1967)
** "Robbie" (1940)
* Some Humanoid Robots (Alguns robots humanoïdes)
** "Let's Get Together" (1957)
** "Mirror Image" (1972)
** "The Tercentenary Incident" (1976)
* Powell and Donovan (Powell i Donovan)
** "First Law" (1956)
** "Runaround" (1941–42)
** "Reason" (1941)
** "Catch That Rabbit" (1944)
* Susan Calvin
** "Liar!" (1941)
** "Satisfaction Guaranteed" (1951)
** "Lenny" (1958)
** "Galley Slave" (1957)
** "Little Lost Robot" (1947)
** "Risk" (1955)
** "Escape!" (1945)
** "Evidence" (1946)
** "The Evitable Conflict" (1950)
** "Feminine Intuition" (1969)
* Two Climaxes (Dos clímaxs)
** ". .. That Thou Art Mindful of Him" (1974)
** "The Bicentennial Man" (1976)
* A Last Word (Una última paraula)

### Històries sense les tres lleis de la robòtica

Històries sobre els robots positrònics d'Asimov que no obeeixen les tres lleis de la robòtica són:
* A "Let's Get Together", els robots es fan servir com a parts d'una bomba que explotarà quan s'uneixin.
* A "Someday" hi ha ordinadors no positrònics que expliquen contes i que no obeeixen les tres lleis.
* A "Sally" hi ha cotxes amb cervell positrònic que poden fer mal als homes i desobeir-los sense cap problema. No s'hi veu cap altra mena de robot i no es mencionen les tres lleis.
* A ". .. That Thou Art Mindful of Him" els robots es creen amb una administració molt flexible de les tres lleis, i aquestes creen robots simples i petits sense cap llei que acaben actuant contra les tres lleis de la robòtica.

### Històries de robots no incloses

Aquest recull inclou la majoria de relats d'Asimov sobre robots. Les que no hi apareixen van ser escrites després de la seva publicació o formen el text que connecta històries a Jo, robot.
Els sis contes sobre robots d'Asimov no inclosos en aquest llibre són:
* "Robot Dreams" (a l'antologia homònima)
* "Robot Visions" (a l'antologia homònima)
* "Too Bad!" (a Robot Visions)
* "Christmas Without Rodney" (a Robot Visions)
* "Cal" (a Gold)
* "Kid Brother" (a Gold)
# Plesiops insularis

Plesiops insularis és una espècie de peix de la família Plesiopidae i de l'ordre dels perciformes.

## Morfologia

Els mascles poden assolir els 9,8 cm de longitud total.

## Distribució geogràfica

Es troba al Mar del Corall, Mar de Tasmània, Nova Caledònia i Tonga.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Mooi, R.D., 1995. Revision, phylogeny, and discussion of biology and biogeography of the fish genus Plesiops (Perciformes: Plesiopsidae). Life Sci. Contrib. Núm. 159, 108 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pound (Virgínia)

Pound és una població dels Estats Units a l'estat de Virgínia. Segons el cens del 2000 tenia 1.089 habitants.

## Demografia

Segons el cens del 2000, Pound tenia 1.089 habitants, 455 habitatges, i 322 famílies. La densitat de població era de 161,1 habitants per km².
Dels 455 habitatges en un 31,2% hi vivien nens de menys de 18 anys, en un 52,5% hi vivien parelles casades, en un 15,8% dones solteres, i en un 29,2% no eren unitats familiars. En el 25,9% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,88.
Per edats la població es repartia de la següent manera: un 24% tenia menys de 18 anys, un 8,8% entre 18 i 24, un 29,8% entre 25 i 44, un 21,5% de 45 a 60 i un 16% 65 anys o més.
L'edat mediana era de 39 anys. Per cada 100 dones de 18 o més anys hi havia 80,8 homes.
La renda mediana per habitatge era de 29.107$ i la renda mediana per família de 33.688$. Els homes tenien una renda mediana de 32.065$ mentre que les dones 22.143$. La renda per capita de la població era de 14.375$. Entorn del 19,4% de les famílies i el 23% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pound». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Pound». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
Viccionari
# Portada/efemèride octubre 18

Lluís Puig i Gordi
« 17 d'octubre · 18 d'octubre · 19 d'octubre »
# Portada/efemèride octubre 22

Teresa Cunillé
« 21 d'octubre · 22 d'octubre · 23 d'octubre »
# Piromància

La piromància, del llatí pyromantĭa, i aquest del grec πυρο- (piro-, relatiu al foc) i -μαντεία (-mancia, endivinació, predicció), consisteix en l'endevinació per l'observació del foc.

## Orígens

Donada la importància del foc en les cultures primitives, és molt factible que la piromància fos una de les primeres formes d'endivinació. Es diu que a l'antiga Grècia, les verges del Temple d'Atenea a Atenes, i possiblement també els seguidors d'Hefest, el déu del foc i la forja, practicaven regularment la piromància.
En l'antiga Xina es va practicar la piromància des del neolític. Durant les dinasties Shang i Zhou, es va practicar una forma de piromància aplicant calor als ossos oraculars (principalment grans escàpules de bou o plastrons de tortuga). Es practicaven orificis en els ossos, i en aplicar una vareta roent l'os es trencava, produint una esquerda que era interpretada per l'endeví. Les inscripcions que registraven les prediccions en els ossos cap al final de la dinastia Shang, coneguda com a escriptura dels ossos oraculars, constitueixen el més antic corpus significatiu d'escriptura xinesa arcaica que es coneix.

## Tipus de piromància

Relacionada originàriament amb el foc dels sacrificis, la forma més bàsica de piromància és aquella en què l'endeví o endevina observa les flames d'un foc ritual, una espelma o alguna altra font de flama, i interpreta les formes que hi distingeix. Els indicis principals eren el moviment i el color de la flama: les flames allargassades, verticals i sense fum anunciaven bons auguris, i les ondulades i curtes constituïen mals auguris. Depenent de la forma com s'aplica el foc o l'escalfor, o del suport o elements utilitzats en el ritual, el procés piromàntic es coneix amb els noms següents:
* Alomància, endevinació que implica el llançament de sal a les brases del foc.
* Botanomància, endevinació en què l'objecte cremat és una planta.
* Capnomància, endevinació basada en el fum produït (un fum lleuger que puja directament s'entén com de bon auguri).
* Causinomància, endevinació mitjançant la crema d'objectes, siguin del tipus siguin.
* Dafnomància o empiromància, endevinació cremant fulles de llorer.
* Escapulomància, endevinació mitjançant escàpules animals, usades a Àsia i Amèrica del Nord.
* Osteomància, endevinació usant ossos es denomina. Un tipus d'osteomància implica l'escalfament dels ossos per produir cruixits i esquerdes.
* Plastromància, endevinació usant plastrons de tortuga.
* Sideromància, endevinació interpretant els reflexos (semblants a estels) que apareixien col·locant un nombre de palletes sobre un ferro roent perquè es cremin.

## Notes i referències

* ↑ «Piromància». enciclopèdia.cat. [Consulta: 22 gener 2019].
* ↑ Està discutit el reconeixement com a escriptura d'inscripcions anteriors gravades en restes de ceràmica prehistòrica. (García-Noblejas 2007:18-19)
* ↑ «piromància». enciclopèdia.cat. [Consulta: 22 gener 2019].

## Bibliografia

* García-Noblejas, Gabriel. Mitología de la China antigua. Alianza Editorial, 2007. ISBN 978-84-206-8215-0.
# Pirona

Les pirones són una classe de compostos heterocíclics. Consisteixen en un anell insaturat de sis membres que conté un àtom d'oxigen i un grup cetona. Existeixen dos isòmers, la 2-pirona i la 4-pirona.
# Platja La Presa

La Platja La Presa, també coneguda com a Platja de El Molín, forma part del Complex de Cobijeru. S'emmarca a les platges de la Costa oriental d'Astúries, també anomenada Costa Verda Asturiana. Aquest Complex, comprèn una extensió de 8,73 hectàrees, va ser declarat pel Decret 140/2001 Monument Natural el 5 de desembre de 2001 i inclòs en el Paisatge Protegit de la Costa Oriental d'Astúries.

## Descripció

Realment es tracta d'una depressió que dona lloc a una platja interior, que s'assembla més a una marisma que a una platja. La depressió es coneix com a platja de El Molín, a causa que en ella se situava un antic molí de marea. La platja s'ha format (com li ocorre a la propera Platja de Cobijero) en una dolina propera a la línia costanera amb unes galeries subterrànies que comuniquen el fons de la dolina amb el mar, fet que explica l'entrada d'aigua en la marea alta.

## Referències

* ↑ «COMPLEJO COBIJERU. BUELNA - LLANES» (en castellà). GUÍA TURISMO ASTURIAS.
* ↑ del Río, Alejandro. Guía total de las playas de Asturias. 244 rincones para disfrutar de la costa asturiana (en castellà). Nobel, 2013, p. 264. ISBN 978-84-8459-669-1.
# Prudential Hong Kong Tennis Open 2014

El Torneig de Hong Kong 2014, oficialment conegut com a Prudential Hong Kong Tennis Open 2014, és un esdeveniment de tennis femení sobre pista dura que pertany als International tournaments de la WTA. L'edició inaugural del torneig es va celebrar entre el 8 i el 14 de setembre de 2014 al Victoria Park de Hong Kong.
La tennista alemanya Sabine Lisicki va guanyar el primer títol des de 2011, mentre que la seva rival, la txeca Karolína Plíšková va jugar ambdues finals però només es va poder imposar en la de dobles junt amb la seva germana.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1/WC | S. Lisicki | 6 | 6 | |
| | G. Min | 1 | 1 | | 1/WC | S. Lisicki | 6 | 6 |
| | S. Zheng | 6 | 6 | | | S. Zheng | 4 | 3 |
| 6 | Y. Wickmayer | 4 | 2 | | | | | | 1/WC | S. Lisicki | 6 | 3 | 6 |
| | F. Schiavone | 6 | 4 | | | | | | | F. Schiavone | 3 | 6 | 2 |
| | K. Date-Krumm | 3 | 0 | r | | F. Schiavone | 6 | 6 | | | | | |
| Q | L. Zhu | 1 | 3 | | 7 | J. Čepelová | 2 | 2 | | | | | |
| 7 | J. Čepelová | 6 | 6 | | | | | | | | | | | 1/WC | S. Lisicki | 7 | 6 |
| 5 | J. Zheng | 6 | 6 | | | | | | | | | | | 3 | K. Plíšková | 5 | 3 |
| Q | K. Zhang | 1 | 4 | | 5 | J. Zheng | 1 | 3 | | | | | |
| | M. Puig | 3 | 4 | | 3 | K. Plíšková | 6 | 6 | | | | | |
| 3 | K. Plíšková | 6 | 6 | | | | | | 3 | K. Plíšková | 6 | 4 | 6 |
| | K. Bertens | 6 | 1 | 4 | | | | | | A. Van Uytvanck | 1 | 6 | 4 |
| Q | J. Gajdošová | 4 | 6 | 6 | Q | J. Gajdošová | 4 | 2 | | | | | |
| | A. Van Uytvanck | 3 | 6 | 6 | | A. Van Uytvanck | 6 | 6 |
| 2 | D. Hantuchová | 6 | 2 | 4 | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Chan Hao-ching Chan Yung-jan | 6 | 6 | |
| | Chuang Chia-jung Junri Namigata | 1 | 3 | | 1 | Chan Hao-ching Chan Yung-jan | 4 | 6 | [6] |
| 3 | Karolína Plíšková Kristýna Plíšková | 6 | 6 | | 3 | Karolína Plíšková Kristýna Plíšková | 6 | 4 | [10] |
| | Chan Chin-wei Xu Yifan | 1 | 3 | | | | | | | 3 | Karolína Plíšková Kristýna Plíšková | 6 | 2 | [12] |
| | Hsieh Shu-ying Hsieh Su-wei | 6 | 6$^3$ | [3] | | | | | | | Patricia Mayr-Achleitner Arina Rodionova | 2 | 6 | [10] |
| | Patricia Mayr-Achleitner Arina Rodionova | 4 | 7 | [10] | | Patricia Mayr-Achleitner Arina Rodionova | 6 | 0 | [10] |
| | Pauline Parmentier Laura Thorpe | 2 | 3 | | | Wang Yafan Zheng Jie | 4 | 6 | [7] |
| | Wang Yafan Zheng Jie | 6 | 6 | | | | | | |

## Enllaços externs

* Web oficial Arxivat 2014-10-01 a Wayback Machine. (anglès) (xinès)
* Quadre individual femení PDF
* Quadre dobles femenins PDF
Hong Kong :
2014
2015
2016
2017
2018
2023 :
WTA Tour 2014
< 2013
2015 > :
WTA Finals, Singapur  · WTA Tournament of Champions, Sofia :
# Programació geomètrica

Un programa geomètric és un problema d'optimització de la forma
Minimitzar $\ f_{0}(x)\$ tal que
    $F_{i}(x)\leq 1,\quad i=1,\dots ,m$
    $H_{i}(x)=1,\quad i=1,\dots ,p$
on $f_{0},\dots ,F_{m}$ són posinomis i $h_{1},\dots ,h_{p}$ són monomis. Cal subratllar que en parlar de programació geomètrica (al contrari que en altres disciplines), un monomi es defineix com una funció $f:\mathbb {R} ^{n}\to \mathbb {R}$ amb $\mathrm {dg} \ f=\mathbb {R} _{++}^{n}$ definit com
    $F(x)=cx_{1}^{a_{1}}x_{2}^{a_{2}}\cdots x_{n}^{a_{n}}$
on $c>0\$ i $a_{i}\in \mathbb {R}$.
Té múltiples aplicacions, com el dimensionament de circuits i l'estimació paramètrica via regressió logística en estadística.

## Forma convexa

Els programa geomètrics no són per regla general problemes d'optimització convexa, però poden transformar-se en ells mitjançant un canvi de variables i una transformació de les funcions objectiu i de restricció. Definint $y_{i}=\log {x_{i}}$, el monomi $f(x)=cx_{1}^{a_{1}}\cdots x_{n}^{a_{n}}\mapsto i^{a^{T}i+b}$, on $b=log{c}$. De la mateixa manera, si $f$ és el posinomi
$f(x)=\sum _{k=1}^{K}c_{k}x_{1}^{a_{1k}}\cdots x_{n}^{a_{nk}}$
llavors $f(x)=\sum _{k=1}^{K}i^{a_{k}^{T}i+b_{k}}$, on $a_{k}=(a_{1k},\dots ,a_{nk})$ i $b_{k}=\log {c_{k}}$. Després del canvi de variables, el posinomi es converteix en una suma d'exponencials de funcions afins.

## Referències

* ↑ Richard J. Duffin. Geometric Programming. John Wiley and Sons, 1967, p. 278. ISBN 0-471-22370-0.

## Enllaços externs

* S. Boyd, S. J. Kim, L. Vandenberghe, and A. Hassibi - Optimization and Engineering, 8(1):67-127, 2007., A Tutorial on Geometric Programming
* S. Boyd, S. J. Kim, D. Patil, and M. Horowitz Digital Circuit Optimization via Geometric Programming
* Stephen P. Boyd, Seung-Jean Kim, Dinesh D. Patil, Mark A. Horowitz, Optimització de circuits via programació geomètrica.
# Província de Yalova

Yalova és una província situada a la part nord-occidental de Turquia i a la costa oriental de la Mar de Màrmara. Les seves províncies adjacents són Bursa al sud i Kocaeli a l'est. La capital provincial és la ciutat de Yalova. Abans de 1995, Yalova constituïa un districte de la Província d'Istanbul.

## Districtes

La província de Yalova es divideix en 6 districtes:
* Altınova
* Armutlu
* Çiftlikköy
* Çınarcık
* Termal
* Yalova (ciutat capital de la província)

## Nadius notables

* Mehmet Okur - jugador de bàsquet de l'NBA
* Şebnem Ferah - Cantant
* İzel (İzel Çeliköz) - Cantant

## Enllaços externs

* (turc) Web oficial del governador de Yalova
* (turc) Web oficial del municipi de Yalova
# Portada/efemèride abril 21

Monument a Clavé a Manresa, de Josep Andreu.
« 20 d'abril · 21 d'abril · 22 d'abril »
# Privolni (Khopiórskaia)

* Per a altres significats, vegeu «Privolni».
Privolni - Привольный (rus) - és un khútor del krai de Krasnodar, a Rússia. Es troba a les planes de Kuban-Priazov, a la vora esquerra del riu Boríssovka, afluent per la dreta del Txelbas. És a 26 km al sud-est de Tikhoretsk i a 130 km al nord-est de Krasnodar.
Pertany a l'stanitsa de Khopiórskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessibles des d'aquest enllaç.
* El municipi al lloc web del raion Arxivat 2016-03-03 a Wayback Machine. (rus)
# Privolni

«Privolni» té aquests significats:
* Privolni (Xkólnoie), localitat del krai de Krasnodar, a Rússia
* Privolni (Kavkàzskaia), localitat del krai de Krasnodar, a Rússia
* Privolni (Briukhovétskaia), localitat del krai de Krasnodar, a Rússia
* Privolni (Novoberezanski), localitat del krai de Krasnodar, a Rússia
* Privolni (Khopiórskaia), localitat del krai de Krasnodar, a Rússia
* Privolni (Vladímirskaia), localitat del krai de Krasnodar, a Rússia
* Privolni (Lípetsk), localitat de l'óblast de Lípetsk, a Rússia
* Privolni (Rostov), localitat de l'óblast de Rostov, a Rússia
* Privolni (Stàvropol), localitat del krai de Stàvropol, a Rússia
* Privolni (Zelenokumsk), localitat del krai de Stàvropol, a Rússia
* Privolni (Orenburg), localitat de l'óblast d'Orenburg, a Rússia
* Privolni (Remóntnoie), localitat de l'óblast de Rostov, a Rússia
* Privolni (Proletarsk), localitat de l'óblast de Rostov, a Rússia
# Poul Borum

Poul Villiam Borum (15 d'octubre de 1934 – 10 de maig de 1996) fou un escriptor, poeta i crític danès. Fou l'editor de la influent revista literària Hvedekorn des de 1968 fins a la seva mort el 1996. També fou un dels iniciadors de l'escola d'escriptors danesa (Forfatterskolen) el 1987, que també va dirigir Borum va estar casat amb la poetessa Inger Christensen durant 17 anys i va tenir un fill amb ella.

## Referències

* ↑ «Poul Borum (1934-1996)». http://www.dr.dk/skole.+[Consulta: 18 agost 2012].
* ↑ Rex, Jytte (1998). Cikaderne findes. Portræt af Inger Christensen. Kollektiv Film, SFC and DR TV.
# Rosariense Clube da Ribeira Grande

El Rosariense Clube da Ribeira Grande, o Rosariense Desportivo Clube, és un club capverdià de futbol de la ciutat de Ribeira Grande a l'illa de Santo Antão.

## Palmarès

* Lliga de Santo Antão de futbol:
       1988/89, 1990/91, 1993/94, 1994/95
* Lliga de Santo Antão Nord de futbol:
       1997/98, 2006/07, 2010/11
* Copa de Santo Antão Nord de futbol:
       2006/07, 2016/17
* Supercopa de Santo Antão Nord de futbol:
       2016/17

## Referències

* ↑ «Orlando Delgado é o novo presidente do Rosariense" ("Orlando Delgado, the New President of Rosariense")». SAPO Desporto CV, 12-09-2015. [Consulta: 25 setembre 2015].
* ↑ Club profile at Soccerway
* ↑ Rosariense at Sports Mídia (portuguès)
* 1 2 «Cape Verde Islands - List of Regional Tournament Winners». rsssf.com. [Consulta: 16 desembre 2017].
# Base de dades MINIST

La base de dades MINIST (acrònim anglès d'institut nacional d'estàndards i tecnologia) és una gran base de dades de dígits escrits a mà i que són emprats per a l'entrenament de sistemes de processament d'imatges. Aquesta base de dades també s'utilitza per al desenvolupament en el camp d'aprenentatge automàtic i està formada per 60.000 imatges d'entrenament i 10.000 imatges de prova. L'objectiu de la base de dades MINIST és aconseguir una taxa d'error de reconeixement el més baixa possible mitjançant tècniques de xarxes neuronals convolucionals.

## Prestacions

Taula que mostra l'error resultant en funció del tipus de processament d'aprenentatge automàtic :
| Tipus d'aprenentatge | Taxa d'error (%) |
| Classificador Lineal | 7.6 |
| K-Nearest Neighbors | 0.52 |
| Boosted Stumps | 0.87 |
| Classificador No Lineal | 3.3 |
| Màquina vectorial | 0.56 |
| Xarxa neuronal | 1.6 |
| Xarxa neuronal | 0.7 |
| Xarxa neuronal profunda | 0.35 |
| Xarxa neuronal convolucional | 0.31 |
| Xarxa neuronal convolucional | 0.27 |
| Xarxa neuronal convolucional | 0.23 |
| Xarxa neuronal convolucional | 0.21 |

## Referències

* ↑ Yann LeCun, Corinna Cortes i Chris Burges. «MNIST handwritten digit database» (en anglès). [Consulta: 19 octubre 2018].
* ↑ «MNIST dataset introduction» (en anglès). https://corochann.com. Arxivat de l'original el 2018-10-20. [Consulta: 19 octubre 2018].
* ↑ «Machine Learning - Lecture 5: Cross-validation» (en anglès). http://users.sussex.ac.u.+[Consulta: 19 octubre 2018].

## Vegeu també

* Base de dades CIFAR-10
* Base de dades ImageNet
* Base de dades WordNet
# Equemea

Equemea i de vegades Etemea (en grec antic Ἐχέμεια i en llatí Ethemea) va ser, segons la mitologia grega, una nimfa del seguici d'Àrtemis.
Es casà amb Mèrops que era rei a l'illa de Cos. Arran del seu matrimoni, Equemea va deixar de pertànyer al seguici de la deessa verge, que, per castigar-la, ja que s'havia casat contra la seva voluntat, la travessà amb les seves fletxes. Però Persèfone se'n va compadir i se l'emportà encara viva a l'Hades. Mèrops, sumit en la desesperació per no tenir la seva dona, es va voler suïcidar, però Hera se n'apiadà i el transformà en àliga. Després el va situar entre els estels perquè canviant de forma oblidés les penes humanes.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 181. ISBN 9788496061972.
# Procés isobàric

Un procés isobàric és una transformació termodinàmica que es produeix a pressió constant. La denominació ve del grec "isos" (igual) "baros" (pressió).
Quan un gas perfecte evoluciona isobàricament des d'un estat A fins a un estat B, la temperatura i el volum associats segueixen la llei de Charles :
    ${\frac {V_{A}}{T_{A}}}={\frac {V_{B}}{T_{B}}}\,$
on $T_{A}\,$ e $V_{A}\,$ representen la temperatura i el volum de l'estat A, i $T_{B}\,$ i $V_{B}\,$ representen la temperatura i el volum de l'estat B.
La llei de Charles és un cas particular de la llei dels gasos perfectes:
    $PV=nRT\Longrightarrow T={\frac {P}{nRT}}V\,$

## Vegeu també

* Gas
* Cambra isobàrica
* Isòbara
* Llei de Charles i Gay-Lussac